Protesta masive shoqërojnë takimin e NATO-s në Çikago
Protestuesit kundërshtojnë fushatat ushtarake dhe kërkojnë më shumë vëmendje për përparësitë sociale
Demonstratat filluan si një shprehje paqësore e kundërshtimeve ndaj luftës. Mijëra vetë kishin mbushur rrugët e Çikagos në këtë demonstrim. Por protestat precipituan shpejt në dhunë, pasi demonstruesit qëlluan me objekte të ndryshme policët dhe në një numër rastesh nuk iu bindën urdhërave për t’u shpërndarë. Policët arrestuan disa vetë gjatë përleshjeve, që filluan pak metra larg Pallatit McCormick ku po zhvillohet takimi i NATO-s. Masat e sigurisë ishin mjaft të rrepta, disa ditë pasi 3 amerikanë u akuzuan për komplot për sulme terroriste në Çikago. Aktet sporadike të dhunës në fund të protestës ishin zhgënjyese për organizatorin Andy Thayer. Ai mori leje për të organizuar protestat dje dhe tha se forcat e shumta policore ishin një pamje e frikshme në qytet: Dhjetëra veteranë amerikanë, që janë kthyer nga shërbimi në Irak dhe Afganistan ishin në qendër të protestave të djeshme kundër luftës. Pasi marshuan nëpër qytet me aktivistin për të drejta civile Jesse Jackson, ata dorëzuan me radhë medaljet që iu dhanë për shërbimin ushtarak, në një gjest simbolik kundër luftës. Dita filloi me një tubim masiv që tërhoqi grupe protestuesish nga e gjithë bota, një larmi kundërshtarësh të Aleancës së NATO-s dhe fushatave ushtarake në përgjithësi. Aty përfshiheshin anëtarë të një grupi majtist për të drejtat e grave në Filipine. Princess Bustos e grupit filipinas Gabriela kundërshton praninë e trupave amerikane në atdheun e saj. Ajo thotë se fondet që vendet e NATO-s shpenzojnë në fushata ushtarake në Afganistan mund të përdoren për programe sociale në Shtetet e Bashkuara, ku ajo jeton aktualisht: Protestuesja kanadeze Alison Bodine ka ardhur nga Vankuveri për të marrë pjesë në demonstrimet në Çikago. Ajo shpreson se udhëheqësit botërorë do ta kuptojnë mesazhin e përgjithshëm të këtyre protestave: Solidariteti ishte gjithashtu lajtmotivi i udhëheqësve të NATO-s në Çikago, të cilët po diskutojnë për bashkëpunimin ushtarak mes tyre në Afganistan dhe më pas.